# Forma patvirtinta

Kauno miesto savivaldybės administracijos direktoriaus

2020 m. liepos 27 d.

įsakymu Nr. A-2531

**VALSTYBĖS BIUDŽETO LĖŠŲ NAUDOJIMO KAUNO MIESTO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ ORGANIZAVIMO PROJEKTUI ĮGYVENDINTI SUTARTIS**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_ d. Nr.\_\_\_\_\_\_\_\_\_\_

Kaunas

Vadovaudamiesi (-osi) Kauno miesto savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo, patvirtinto Kauno miesto savivaldybės tarybos 2020 m. birželio 23 d. sprendimu Nr. A-270 „Dėl Kauno miesto savivaldybės vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo“ (toliau – Aprašas), 17 punktu ir atsižvelgdami (-os) į [*teisės aktas dėl finansuojamų projektų sąrašo patvirtinimo*],Kauno miesto savivaldybės administracija (toliau – Savivaldybės administracija), atstovaujama [*atstovaujančio asmens pareigos, vardas ir pavardė*], veikiančio (-ios) pagal *[atstovavimo teisinis pagrindas],* ir [*projekto vykdytojo pavadinimas arba laisvojo mokytojo vardas, pavardė*] (toliau – Projekto vykdytojas), atstovaujamas (-a) [*atstovaujančio asmens pareigos, vardas, pavardė*], veikiančio (-ios) pagal [*atstovavimo teisinis pagrindas arba individualios veiklos pažyma ar verslo liudijimas]* (toliau kartu – Šalys,o atskirai – Šalis),sudarė šią valstybės biudžeto lėšų naudojimo Kauno miesto savivaldybės vaikų vasaros stovyklų ir kitų neformaliojo vaikų švietimo veiklų organizavimo projektui [*projekto pavadinimas*] (toliau – Projektas) įgyvendinti sutartį (toliau – Sutartis).

**I SKYRIUS**

**SUTARTIES DALYKAS**

1. Projekto vykdytojui skiriama valstybės biudžeto lėšų suma – [*skiriamų lėšų suma*] Eur paskirstyta ketvirčiais pagal išlaidų straipsnius [*metai*] metų išlaidų sąmatoje (toliau – Išlaidų sąmata), pridedamoje prie Sutarties.

2. Savivaldybės administracija perveda Sutarties 1 punkte nurodytą valstybės biudžeto lėšų sumą į Projekto vykdytojo banke, kitoje mokėjimo ar kredito įstaigoje esančią sąskaitą Projekto vykdytojo Projektui [*metai*] metais įgyvendinti, o Projekto vykdytojas naudoja šias lėšas, atsiskaito už jų panaudojimą Sutartyje nustatyta tvarka ir įgyvendina Projekte numatytas veiklas.

**II SKYRIUS**

**ŠALIŲ ĮSIPAREIGOJIMAI IR TEISĖS**

3. Savivaldybės administracija įsipareigoja:

3.1. pervesti Sutarties 1 punkte nurodytą valstybės biudžeto lėšų sumą pagal Išlaidų sąmatą į Sutarties rekvizituose nurodytą Projekto vykdytojo sąskaitą banke, kitoje mokėjimo ar kredito įstaigoje per 30 darbo dienų nuo Sutarties įsigaliojimo dienos;

3.2. lėšas pervesti dalimis kas ketvirtį, kaip numatyta Išlaidų sąmatoje (jei nepriimti Kauno miesto savivaldybės teisės aktai dėl finansavimo prioritetų). Lėšos pervedamos prasidėjus naujam ketvirčiui ir tik gavus praėjusio ketvirčio valstybės biudžeto lėšų sąmatos vykdymo ataskaitą ir dokumentų, patvirtinančių faktines išlaidas, suvestinę;

3.3. teikti Projekto vykdytojui visą reikalingą dalykinę ir metodinę pagalbą, informaciją, susijusią su Projekto įgyvendinimu, kad būtų tinkamai vykdomi Projekto vykdytojo pagal Sutartį prisiimti įsipareigojimai;

3.4. vykdyti Projekto įgyvendinimo priežiūrą ir kontrolę Sutarties galiojimo metu ir vienus metus po Projekto įgyvendinimo ataskaitos pateikimo;

3.5. atsiradus pagrįstų įtarimų, kad Projekto vykdytojas netinkamai vykdo sutartinius įsipareigojimus ir (arba) pažeidžia teisės aktus, turinčius esminę reikšmę Sutarčiai vykdyti, apie tai raštu informuoti Projekto vykdytoją ir sustabdyti Sutarties vykdymą iki tol, kol išnyks netinkamo įsipareigojimų vykdymo aplinkybės. Šiuo atveju Savivaldybės administracija nustato Projekto vykdytojui protingą terminą pažeidimams pašalinti ir sutartiniams įsipareigojimams įvykdyti, o Projekto vykdytojas, pašalinęs pažeidimus, privalo raštuinformuoti Savivaldybės administraciją, kad yra pasirengęs tinkamai vykdyti Sutartyje ir (arba) galiojančiuose teisės aktuose, turinčiuose esminę reikšmę Sutarčiai vykdyti, nustatytus reikalavimus, kartu pateikdamas tai patvirtinančius įrodymus. Savivaldybės administracija, įvertinusi iš Projekto vykdytojo gautą informaciją, gali atnaujinti Sutarties vykdymą. Jei Projekto vykdytojas per nustatytą terminą pažeidimų nepašalina, neinformuoja Savivaldybės administracijos, kad yra pasirengęs tinkamai vykdyti Sutartyje ir (arba) galiojančiuose teisės aktuose, turinčiuose esminę reikšmę Sutarčiai vykdyti, nustatytus reikalavimus ir įsipareigojimus, Savivaldybės administracija vienašališkai nutraukia Sutartį IV skyriuje nustatyta tvarka ir terminais.

4. Savivaldybės administracija turi teisę:

4.1. tikrinti, ar finansavimą Projektui įgyvendinti gavęs Projekto vykdytojas laikosi Sutartyje nustatytų reikalavimų ir įsipareigojimų, prireikus atlikti Projekto įgyvendinimo ir Projekto vykdytojui pervestų tikslinių valstybės biudžeto lėšų panaudojimo ir atsiskaitymo už jas patikrinimą;

4.2. reikalauti, kad Projekto vykdytojas per Savivaldybės administracijos nustatytą terminą pateiktų dokumentus ir duomenis, susijusius su Sutarties vykdymu;

4.3. reikalauti, kad Projekto vykdytojas patikslintų Sutarties 5.6 ir 5.7 papunkčiuose nurodytas ataskaitas, nustatydamas protingą terminą trūkumams pašalinti;

4.4. išieškoti iš Projekto vykdytojo netinkamai panaudotas lėšas, įskaitant išlaidas, patirtas dėl Projekto vykdytojo netinkamo Sutartyje nustatytų įsipareigojimų vykdymo;

4.5. pripažinti tinkamomis finansuoti tik tas išlaidas, kurios numatytos Išlaidų sąmatoje;

4.6. atmesti Projekto vykdytojo ataskaitą (-as), jeigu jose pateikti duomenys netikslūs, informacija dėl lėšų panaudojimo tikslingumo nepakankama, netikslūs ar taisyti finansiniai dokumentai. Atmetus Projekto vykdytojo ataskaitą (-as), Projekto vykdytojui suteikiama teisė per 3 darbo dienas ištaisyti nurodytus ataskaitos trūkumus ir pateikti ją pakartotinai. To neatlikus arba atlikus netinkamai, Savivaldybės administracija pateikia rašytinę pretenziją-prašymą dėl 1 punkte nurodytų lėšų grąžinimo į jos atsiskaitomąją sąskaitą.

5. Projekto vykdytojas įsipareigoja:

5.1. gautas valstybės biudžeto lėšas naudoti tik pagal tikslinę paskirtį Sutartyje nustatyta tvarka, vadovaudamasis Išlaidų sąmata;

5.2. Projekto išlaidas tiesiogiai susieti su Projekte numatytomis įgyvendinti veiklomis, užtikrinti, kad tinkamos finansuoti Projekto išlaidos, būtinos Projektui vykdyti, būtų pagrįstos pagal Projekto įgyvendinimo eigą, išlaidų pobūdį ir kiekį. Išlaidos laikomos tinkamomis finansuoti, jei jos patirtos ne anksčiau kaip nuo Sutarties su Savivaldybės administracija pasirašymo dienos iki einamųjų metų [*mėnuo ir diena*] (t. y. veiklų įgyvendinimo laikotarpis);

5.3. atsiskaitymus vykdyti tik negrynaisiais pinigais, vadovaudamasis Lietuvos Respublikos civilinio kodekso 6.929 straipsniu ir kitais atsiskaitymus negrynaisiais pinigais reglamentuojančiais teisės aktais;

5.4. atlikdamas pirkimus iš pagal Sutartį gautų lėšų, vadovautis Lietuvos Respublikos viešųjų pirkimų įstatymu ir Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“;

5.5. norėdamas patikslinti Išlaidų sąmatą, Savivaldybės administracijai raštu pateikti pagrįstą prašymą tikslinti Išlaidų sąmatą ir lyginamąjį tikslinamos Išlaidų sąmatos projektą. Prašymą tikslinti Išlaidų sąmatą galima teikti tik dėl nepatirtų išlaidų, išskyrus tinkamų finansuoti išlaidų sumažėjimo atvejus. Prašymą tikslinti Išlaidų sąmatą galima teikti Savivaldybės administracijai vieną kartą per ketvirtį, bet ne vėliau kaip likus 10 darbo dienų iki kito ketvirčio pradžios ir ne vėliau kaip iki einamųjų metų [*mėnuo ir diena*]. Vėliau pateikti prašymai nenagrinėjami;

5.6. atsiskaityti Savivaldybės administracijai už gautas valstybės biudžeto lėšas ir veiklas, kurioms finansuoti skiriamos valstybės biudžeto lėšos, – kiekvienam ketvirčiui pasibaigus, iki kito ketvirčio pirmo mėnesio 5 dienos, o pasibaigus veiklų įgyvendinimo laikotarpiui, – iki [*data*] Savivaldybės administracijai pateikti ketvirčio (metų) valstybės biudžeto lėšų sąmatos vykdymo ataskaitas (pagal Savivaldybės administracijos direktoriaus nustatytą formą), ketvirčio (metų) dokumentų, patvirtinančių faktines išlaidas, suvestines (pagal Savivaldybės administracijos direktoriaus nustatytą formą), išlaidas nurodydamas eurais ir euro centais, taip pat pateikti pasiektas veiklos įgyvendinimo rodiklio (vertinimo kriterijaus) skaitines reikšmes pagrindžiančių dokumentų popierines kopijas, banko sąskaitos išrašą, Projekto buhalterinių sąskaitų registrą, išlaidas pateisinančius pirminius buhalterinius dokumentus (sąskaitas faktūras, kvitus, mokėjimo nurodymus) ir apskaitos dokumentus (kasos operacijų apskaitos dokumentus, apyvartos žiniaraščius, suderinimo ir nurašymo aktus ir kt.). Pateikiamos dokumentų kopijos privalo būti patvirtintos įgalioto asmens teisės aktų nustatyta tvarka;

5.7. pasibaigus veiklų įgyvendinimo laikotarpiui arba baigus įgyvendinti Projektą, jeigu jis baigiamas įgyvendinti anksčiau, iki [*data*] pateikti metinę Projekto įgyvendinimo ataskaitą (pagal Savivaldybės administracijos direktoriaus nustatytą formą);

5.8. įgyvendinti Projektą ne vėliau kaip iki einamųjų metų [*mėnuo ir diena*] (t. y. Projekto veiklų įgyvendinimo laikotarpio pabaiga);

5.9. raštu informuoti Savivaldybės administraciją apie aplinkybes, dėl kurių nebegalima vykdyti Sutarties arba kurios trukdo ar gali trukdyti tinkamai įgyvendinti Sutartį;

5.10. raštu informuoti Savivaldybės administraciją, jei yra vykdoma ar numatoma vykdyti Projekto vykdytojo reorganizacija, ir pateikti dokumentus ir informaciją, pagrindžiančią, kad po reorganizacijos veiksiantis juridinis asmuo, perimantis Projekto vykdytojo teises ir pareigas, bus pajėgus tinkamai vykdyti Projekto veiklas;

5.11. raštu informuoti Savivaldybės administraciją, kad Projekte numatytos veiklos nutraukiamos, sustabdomos ar panaikinamos. Gavusi tokį pranešimą, Savivaldybės administracija sustabdo valstybės biudžeto lėšų, skirtų Projektui įgyvendinti, pervedimą. Projekto vykdytojui pašalinus priežastis, dėl kurių numatytos veiklos buvo nutrauktos, sustabdytos ar panaikintos, atnaujinus veiklą ir apie tai pranešus Savivaldybės administracijai, lėšų pervedimas atnaujinamas;

5.12. sudaryti sąlygas Savivaldybės administracijos, Kauno miesto savivaldybės kontrolės ir audito tarnybos, Lietuvos Respublikos švietimo, mokslo ir sporto ministerijos atstovams patikrinti, kaip vykdant Sutartį naudojamos valstybės biudžeto lėšos ir vykdomos numatytos veiklos, ir pateikti visus prašomus dokumentus ir duomenis, susijusius su Sutarties vykdymu, tikrinančių institucijų atstovų nustatytais terminais, būdu ir forma;

5.13. grąžinti Savivaldybės administracijai Projekto vykdytojo disponuojamose sąskaitose esamas Sutarčiai vykdyti ir Projektui įgyvendinti skirtas ir nepanaudotas valstybės biudžeto lėšas iki einamųjų metų [*mėnuo ir diena*] į Sutarties rekvizituose nurodytą Savivaldybės administracijos banko sąskaitą ir mokėjimo paskirtyje nurodyti, kurių metų lėšos grąžinamos, grąžinamą sumą;

5.14. grąžinti Savivaldybės administracijai netikslingai panaudotas valstybės biudžeto lėšas per jos nurodytą terminą, kai, patvirtinus valstybės biudžeto lėšų sąmatos vykdymo ataskaitą, dokumentų, patvirtinančių faktines išlaidas, suvestinę ir projekto įgyvendinimo ataskaitą, Kauno miesto savivaldybės kontrolės ir audito tarnyba ar Lietuvos Respublikos švietimo, mokslo ir sporto ministerijos atstovai pripažįsta netikslingu valstybės biudžeto lėšų panaudojimą;

5.15. už banke, kitoje mokėjimo ar kredito įstaigoje laikomas valstybės biudžeto lėšas gautas palūkanas ne vėliau kaip iki einamųjų metų [*mėnuo ir diena*] pervesti Savivaldybės administracijai į Sutarties rekvizituose nurodytą Savivaldybės administracijos banko, kitos mokėjimo ar kredito įstaigos sąskaitą, mokėjimo paskirtyje nurodant, kurių metų lėšos grąžinamos, programos ir (arba) priemonės kodą, grąžinamą sumą;

5.16. atsakyti už informacijos ir pateiktų dokumentų teisingumą, tikslumą, pateikimą laiku, lėšų panaudojimą pagal tikslinę paskirtį teisės aktų nustatyta tvarka, teisės aktų reikalavimus atitinkantį gautų valstybės biudžeto lėšų buhalterinės apskaitos tvarkymą ir valstybės biudžeto lėšų praradimą dėl jų laikymo, naudojimo ir saugojimo rizikos neįvertinimo;

5.17. savo jėgomis ir lėšomis pašalinti dėl savo paties kaltės atsiradusius Projekto vykdymo trūkumus, pažeidžiančius Sutarties sąlygas;

5.18. informuoti Projekto dalyvį, kad Projekto įgyvendinimo metu gali būti fotografuojama, filmuojama, kad dalyvis gali būti matomas nuotraukose ar vaizdo įrašuose ir šios nuotraukos ar vaizdo įrašai gali būti viešai prieinamuose socialiniuose tinkluose ar medijos priemonėse;

5.19. užtikrinti galimybę Savivaldybės administracijai identifikuoti Projekte dalyvaujančių asmenų priklausymą įvairioms tikslinėms grupėms, paklausti Projekto dalyvio nuomonės apie Projektą, kuriame jis dalyvavo, veiklų kokybę ir turinį. Projekto vykdytojas privalo informuoti Projekto dalyvį, kokiu tikslu yra renkami ir tvarkomi jo asmens duomenys, užtikrinti Projekto dalyvio teisę susipažinti su Projekto vykdytojo saugomais jo asmens duomenimis ir tvarkyti duomenis vadovaudamasis asmens duomenų apsaugą reglamentuojančiais teisės aktais;

5.20. užtikrinti, kad įgyvendinant Projektą asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymo reikalavimų;

5.21. Projektą įgyvendinus arba jo veiklas nutraukus ar sustabdžius, saugoti su Projekto įgyvendinimu susijusius dokumentus ne trumpiau nei 1 metus, jeigu kiti teisės aktai nenustato ilgesnio dokumentų saugojimo termino;

5.22. užtikrinti Lietuvos Respublikos teisės aktų dėl COVID-19 grėsmių valdymo laikymąsi ir visa apimtimi prisiimti Projekto veiklų neįgyvendinimo riziką dėl valstybės teisės aktais nustatytų ribojimų ar draudimų veiklai (t. y. Projekto vykdytojo patirtos pasirengimo Projekto veikloms išlaidos ir veiklų vykdymo, kai nepasiekiami joms nustatyti rodikliai, išlaidos nebus pripažintos tinkamomis finansuoti).

6. Vykdydamas Sutartį, Projekto vykdytojas turi teisę:

6.1. inicijuoti gautų valstybės biudžeto lėšų perskirstymą Sutarties 5.5 papunktyje ir III skyriuje nustatyta tvarka;

6.2. atsisakyti finansavimo ir inicijuoti Sutarties nutraukimą, laikydamasis Sutarties IV skyriuje nustatytos tvarkos.

7. Visa su Sutarties vykdymu susijusi informacija ir pranešimai siunčiami adresais, nurodytais Sutarties rekvizituose. Šalys privalo informuoti viena kitą raštu apie Sutarties rekvizitų pakeitimą ne vėliau kaip per 3 darbo dienas nuo rekvizitų pakeitimo. Šalis, neįvykdžiusi šio reikalavimo, negali pareikšti pretenzijų ar atsikirtimų, jog kitos Šalies veiksmai, atlikti pagal paskutinius tai kitai Šaliai žinomus rekvizitus, neatitinka Sutarties sąlygų arba kad ji negavo pranešimų ar lėšų, siųstų pagal tuos rekvizitus.

**III SKYRIUS**

**SUTARTIES PAKEITIMO SĄLYGOS**

8. Sutartis keičiama Šalims pasirašant susitarimą, kai keičiasi Sutarties vykdymo sąlygos.Atsiradus nurodytoms aplinkybėms, Projekto vykdytojas privalo Savivaldybės administracijai raštu pateikti pagrįstą prašymą pakeisti Sutartį ir pateikti 5.5 papunktyje nurodytą informaciją. Jei keičiasi Projektui skirtas valstybės biudžeto lėšų dydis, kartu pridedamas detalusis Išlaidų sąmatos pakeitimo projektas. Susitarimas dėl Sutarties pakeitimo pasirašomas arba Projekto vykdytojui pateikiamas motyvuotas atsisakymas pakeisti Sutartį per 5 darbo dienas nuo prašymo pakeisti Sutartį gavimo dienos.

**IV SKYRIUS**

**SUTARTIES NUTRAUKIMO SĄLYGOS**

9. Sutartis gali būti nutraukta Šalių susitarimu (Šalims pasirašant susitarimą) ar vienašališkai Lietuvos Respublikos civiliniame kodekse ir Sutartyje nustatytais atvejais, jei kita Šalis nevykdo Sutarties ar ją vykdo netinkamai ir tai yra esminis sutarties pažeidimas. Apie vienašališką Sutarties nutraukimą viena Šalis raštu įspėja kitą Šalį ne vėliau kaip prieš 10 darbo dienų.

10. Savivaldybės administracija, Projekto vykdytoją informavusi Sutarties 9 punkte nustatyta tvarka, vienašališkai nutraukia Sutartį ir įpareigoja Projekto vykdytoją grąžinti nepanaudotas ir (ar) ne pagal tikslinę paskirtį panaudotas lėšas, kai Projekto vykdytojas netinkamai vykdo Sutartyje nustatytus įsipareigojimus, turinčius esminę reikšmę Sutarčiai vykdyti:

10.1. Projektui skirtas lėšas naudoja ne pagal tikslinę paskirtį;

10.2. nesuderinęs su Savivaldybės administracija, perduoda Projekto įgyvendinimą kitam fiziniam ar juridiniam asmeniui;

10.3. nepateikia Savivaldybės administracijai Sutarties 5.6 ir 5.7 papunkčiuose nurodytų ataskaitų arba per Savivaldybės administracijos nustatytą terminą nepašalina pateiktų ataskaitų trūkumų;

10.4. nesudaro sąlygų Savivaldybės administracijos atstovams susipažinti su dokumentais, susijusiais su Projekto įgyvendinimu ir Sutarties vykdymu, kitaip trukdo atlikti Projekto įgyvendinimo stebėseną;

10.5. paaiškėja, kad buvo pateikta klaidinga ar melaginga informacija, Projekto vykdytojas įgyja likviduojamo juridinio asmens statusą po Sutarties sudarymo arba ją sudarius įsiteisėja teismo sprendimas, kuriuo iš Projekto vykdytojo priteisiamos neteisėtai (ne pagal paskirtį) panaudotos lėšos Savivaldybei administracijos naudai, taip pat tuo atveju, kai juridinio asmens turimas paramos gavėjo statusas buvo panaikintas.

11. Projekto vykdytojas turi teisę inicijuoti Sutarties nutraukimą, jeigu:

11.1. Projekto vykdytojui iškeliama bankroto byla arba jis likviduojamas, sustabdo ūkinę veiklą arba susiklosto kitokia situacija, kuri kelia pagrįstų abejonių, jog sutartiniai įsipareigojimai bus įvykdyti tinkamai;

11.2. Projekto vykdytojas nevykdo ar negalės vykdyti Sutarties įsipareigojimųdėl kitų priežasčių.

12. Norėdamas nutraukti Sutartį, Projekto vykdytojas privalo pateikti Savivaldybės administracijai motyvuotą raštišką prašymą nutraukti Sutartį. Kartu su prašymu nutraukti Sutartį Projekto vykdytojas privalo pateikti Sutarties 5.6 papunktyje nurodytas jau panaudotų lėšų ataskaitas (toliau – panaudotų lėšų ataskaitos). Savivaldybės administracijai pritarus Projekto vykdytojo prašymui nutraukti Sutartį, Projekto vykdytojas iki Sutarties nutraukimo privalo grąžinti nepanaudotas ar ne pagal tikslinę paskirtį panaudotas vykdant Sutartį gautas lėšas Savivaldybės administracijai į Sutarties rekvizituose nurodytą Savivaldybės administracijos sąskaitą, esančią banke, kitoje mokėjimo ar kredito įstaigoje.

13. Savivaldybės administracija, gavusi Sutarties 12 punkte nurodytą Projekto vykdytojo prašymą nutraukti Sutartį, patikrina panaudotų lėšų ataskaitas. Jeigu patikrinus panaudotų lėšų ataskaitas, Projekto įgyvendinimo rezultatus ir (ar) Projekto įgyvendinimą patvirtinančius dokumentus nustatoma, kad lėšos panaudotos ne pagal tikslinę paskirtį, Savivaldybės administracija nustato protingą terminą (ne ilgesnį nei 14 darbo dienų) jiems pašalinti. Projekto vykdytojas, pašalinęs pažeidimus, nedelsdamas raštu apie tai privalo informuoti Savivaldybės administraciją. Jeigu per nustatytą terminą pažeidimai nepašalinami, Savivaldybės administracija gali imtis Sutarties 10 punkte nurodytų veiksmų. Jeigu, patikrinus panaudotų lėšų ataskaitas, Projekto įgyvendinimo rezultatus ir (ar) Projekto įgyvendinimą patvirtinančius dokumentus, Sutarties vykdymo pažeidimų nenustatoma arba jie pašalinami, Savivaldybės administracija, įvertinusi Projekto vykdytojo prašyme nurodytus motyvus, priima sprendimą dėl Sutarties nutraukimo ir apie jį per 5 darbo dienas nuo sprendimo priėmimo dienos informuoja Projekto vykdytoją.

**V SKYRIUS**

**NENUGALIMA JĖGA** **(*FORCE MAJEURE*)**

14. Nė viena Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos.

15. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsniu ir Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės, esant nenugalimos jėgos (*force majeure*) aplinkybėms, taisyklių patvirtinimo“.

16. Šalis, kuri mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, nedelsdama, bet ne vėliau kaip per 3 darbo dienas nuo tokių aplinkybių atsiradimo dienos, informuoja apie tai kitą Šalį, pateikdama tokių aplinkybių įrodymus, taip pat įrodymus, jog ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, ir pranešdama apie aplinkybių pobūdį, galimą trukmę ir tikėtiną poveikį.

17. Pasibaigus nenugalimos jėgos (*force majeure*) aplinkybėms, Šalis, dėl šių aplinkybių negalėjusi vykdyti savo prisiimtų įsipareigojimų, privalo nedelsdama raštu informuoti kitą Šalį apie tai, kad negalėjo įvykdyti savo įsipareigojimų, ir atnaujinti Sutartimi prisiimtų įsipareigojimų vykdymą.

18. Jeigu nenugalimos jėgos (*force majeure*) aplinkybės trunka ilgiau kaip 90 dienų, bet kuri Šalis turi teisę nutraukti Sutartį įspėdama apie tai kitą Šalį prieš 10 darbo dienų. Jeigu pasibaigus šiam 10 darbo dienų terminui nenugalimos jėgos (*force majeure*) aplinkybės vis dar tęsiasi, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

19. Jeigu Šalis laiku nepranešė kitai Šaliai, kad negali vykdyti savo įsipareigojimų dėl nenugalimos jėgos (*force majeure*) aplinkybių, ji privalo kompensuoti kitai Šaliai žalą, kurią ši patyrė dėl laiku nepateiktos informacijos.

**VI SKYRIUS**

**KITOS SĄLYGOS**

20. Sutartis įsigalioja nuo jos pasirašymo dienos ir galioja iki visiško Šalių įsipareigojimų įvykdymo.

21. Visi susitarimai dėl Sutarties pakeitimo, papildymo ir kiti prie Sutarties pridedami dokumentai galioja, jeigu jie pasirašyti abiejų Šalių, patvirtinti Šalių antspaudais (jeigu Projekto vykdytojas antspaudą privalo turėti), ir yra laikomi neatsiejama Sutarties dalimi.

22. Visi Šalių siunčiami dokumentai turi būti patvirtinti Šalių įgaliotų asmenų parašais ir antspaudais (jeigu Projekto vykdytojas antspaudą privalo turėti).

23. Sutarties priedas – Išlaidų sąmata.

**VII SKYRIUS**

**ŠALIŲ REKVIZITAI**

|  |  |
| --- | --- |
| **Savivaldybės administracija** | **Projekto vykdytojas** |
| Kauno miesto savivaldybės administracija | [*Juridinio asmens pavadinimas /**fizinio asmens vardas, pavardė*] |
| Laisvės al. 96, 44251 Kaunas | [*Adresas*] |
| Kodas 188764867 | Kodas [*juridinio ar fizinio asmens kodas*] |
| A. s.  | A. s.  |
| [*Bankas*] | [*Bankas*] |
| Banko kodas | Banko kodas |
| Tel. (8 37) 42 29 14 | Tel. |
| Faks. (8 37) 425452 | Faks. |
| El. p. info@kaunas.lt[*Atstovaujančio asmens pareigos*]A. V.\_\_\_\_\_\_\_\_\_\_\_\_\_\_\_\_\_\_\_ *(parašas)*[*Vardas, pavardė*] | El. p.[*Atstovaujančio asmens pareigos*]A. V.\_\_\_\_\_\_\_\_\_\_\_\_\_\_\_\_\_\_ *(parašas)*[*Vardas, pavardė*] |

Valstybės biudžeto lėšų naudojimo Kauno miesto savivaldybės vaikų vasaros stovyklų ir kitų neformaliojo vaikų švietimo veiklų organizavimo projektui finansuoti sutarties

priedas

**(Išlaidų sąmatos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, kodas / fizinio asmens vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto pavadinimas)

TVIRTINU

(Kauno miesto savivaldybės administracijos

direktorius ar jo įgaliotas asmuo)

(Parašas) (A. V.)

(Vardas, pavardė)

**\_\_\_\_\_\_ METŲ IŠLAIDŲ SĄMATA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sutarties numeris ir data)

|  |  |  |  |  |
| --- | --- | --- | --- | --- |
| Eil. Nr. | Veiklos ir išlaidų pavadinimas (pagal pateiktą projekto paraišką) | Pasiekta veiklos įgyvendinimo rodiklio (vertinimo kriterijaus) skaitinė reikšmė | Išlaidos ketvirčiais, Eur | Suma metams, Eur |
| I | II | III | IV |
| 1 | 2 | 3 | 4 | 5 | 6 | 7 | 8 |
| 1. | *(Veiklos pavadinimas)* |  |  |  |  |  |  |
| 1.1. | *(Išlaidų pavadinimas)* |  |  |  |  |  |
| 1.2. | *(Išlaidų pavadinimas)* |  |  |  |  |  |
| ... |  |  |  |  |  |  |
| 2. | *(Veiklos pavadinimas)* |  |  |  |  |  |  |
| 2.1. | *(Išlaidų pavadinimas)* |  |  |  |  |  |
| 2.2. | *(Išlaidų pavadinimas)* |  |  |  |  |  |
| ... |  |  |  |  |  |  |
| **Iš viso** |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens vadovo ar

fizinio asmens pareigos) (parašas) (vardas, pavardė)

 A. V.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(finansininko pareigos) (parašas) (vardas, pavardė)